cyanic-selkie/wikianc huggingface dataset:
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
เขต 6
เขตเลือกตั้งที่ 6 ประกอบด้วยอำเภอสุวรรณภูมิ อำเภอเมืองสรวงและอำเภอจตุรพักตรพิมาน (เฉพาะตำบลป่าสังข์ ตำบลดงกลาง ตำบลศรีโคตร ตำบลหัวช้าง ตำบลดงแดงและตำบลน้ำใส)
เขต 7
เขตเลือกตั้งที่ 7 ประกอบด้วยอำเภอปทุมรัตต์ อำเภอเกษตรวิสัยและอำเภอจตุรพักตรพิมาน (เฉพาะตำบลลิ้นฟ้า ตำบลดู่น้อย ตำบลอีง่อง ตำบลหนองผือ ตำบลเมืองหงส์และตำบลโคกล่าม)
กีฬาฟันดาบในโอลิมปิกฤดูร้อน 2020 – ฟอยล์ ทีมชาย
การแข่งขันกีฬาฟันดาบในโอลิมปิกฤดูร้อน 2020 – ฟอยล์ ทีมชาย เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 30 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 24 ในโอลิมปิกฤดูร้อน จะมีนักกีฬาเข้าร่วมแข่งขัน 9 ทีม (ทีมละ 3 คน) จาก 9 ประเทศ
รูปแบบการแข่งขัน
การแข่งขันในปี 2020 เป็นทัวร์นาเมนต์แบบแพ้คัดออกครั้งเดียว โดยมีการจัดกลุ่มที่ตรงกันสำหรับทุกอันดับ การแข่งขันแต่ละนัดประกอบด้วยนักฟันดาบสามคนในแต่ละทีมที่แข่งขันกันแบบพบกันหมด โดยมีการแข่งขัน 9 ครั้ง ใน 3 นาทีทำคะแนนให้ได้ถึง 5 คะแนน ทีมที่ชนะคือทีมที่มีคะแนนรวม 45 คะแนนก่อนหรือเป็นผู้นำหลังจากจบการแข่งขันทั้งเก้านัด ใช้กฎฟอยล์มาตรฐานเกี่ยวกับพื้นที่เป้าหมาย การตี และลำดับความสำคัญ
ตำบลมหาสวัสดิ์ (อำเภอพุทธมณฑล)
มหาสวัสดิ์ เป็นตำบลในอำเภอพุทธมณฑล จังหวัดนครปฐม
ที่ตั้งและอาณาเขต
ตำบลมหาสวัสดิ์มีอาณาเขตติดต่อกับตำบลข้างเคียงดังต่อไปนี้
การแบ่งเขตการปกครอง
ตำบลมหาสวัสดิ์แบ่งเขตการปกครองออกเป็น 4 หมู่บ้าน ได้แก่
รายชื่อโรงเรียนในจังหวัดชัยนาท
ภาพรวม
จังหวัดชัยนาทมีโรงเรียนทั้งหมด 207 โรงเรียน โดยแบ่งตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดชัยนาทมีโรงเรียนสังกัด สพฐ. จำนวน 189 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาชัยนาท อุทัยธานี (สพม.ชัยนาท อุทัยธานี) จำนวน 13 โรงเรียน โรงเรียนสังกัดสำนักงานเขตพื้นที่การศึกษาประถมศึกษาชัยนาท 174 โรงเรียน และโรงเรียนสังกัดสำนักบริหารงานการศึกษาพิเศษ 2 โรงเรียน
สำนักงานเขตพื้นที่การศึกษามัธยมศึกษาชัยนาท อุทัยธานี
จังหวัดชัยนาทอยู่ในเขตพื้นที่การศึกษามัธยมศึกษาชัยนาท อุทัยธานี ร่วมกับจังหวัดอุทัยธานี และมีโรงเรียนในสังกัดจำนวน 13 โรงเรียน โดยจัดอยูใน 2 สหวิทยาเขต ได้แก่
สำนักงานเขตพื้นที่การศึกษาประถมศึกษาชัยนาท
สพป.ชัยนาทมีพื้นที่ครอบคลุมทั้ง 8 อำเภอในจังหวัดชัยนาท มีโรงเรียนในความรับผิดชอบจำนวน 174 โรงเรียน โดยแบ่งเป็นอำเภอหันคา 37 โรงเรียน อำเภอสรรคบุรี 34 โรงเรียน อำเภอเมืองชัยนาท 25 โรงเรียน อำเภอสรรพยา 24 โรงเรียน อำเภอมโนรมย์ 18 โรงเรียน อำเภอวัดสิงห์ 14 โรงเรียน อำเภอหนองมะโมง 14 โรงเรียน และอำเภอเนินขาม 8 โรงเรียน
สำนักบริหารงานการศึกษาพิเศษ
จังหวัดชัยนาทมีโรงเรียนสังกัดสำนักบริหารงานการศึกษาพิเศษ 2 โรงเรียน ได้แก่
องค์กรปกครองส่วนท้องถิ่น
จังหวัดชัยนาทมีโรงเรียนสังกัดองค์กรปกครองส่วนท้องถิ่น 8 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดชัยนาท (1 โรงเรียน) เทศบาลเมืองชัยนาท (3 โรงเรียน) และเทศบาลตำบล 4 แห่ง
สำนักงานคณะกรรมการการศึกษาเอกชน
โรงเรียนเอกชนในจังหวัดชัยนาทซึ่งสังกัดสำนักงานคณะกรรมการการศึกษาเอกชนมีจำนวน 10 โรงเรียน
อำเภอเมืองชัยนาท
อำเภอเมืองชัยนาทมี 35 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาชัยนาท 25 โรงเรียน สังกัดเทศบาลเมืองชัยนาท 3 โรงเรียน สังกัดสำนักงานคณะกรรมการการศึกษาเอกชน 3 โรงเรียน สังกัดสำนักบริหารงานการศึกษาพิเศษ 2 โรงเรียน สังกัดสำนักงานเขตพื้นที่การศึกษามัธยมศึกษาเขต 5 จำนวน 1 โรงเรียน และสังกัดองค์การบริหารส่วนจังหวัดชัยนาท 1 โรงเรียน
อำเภอมโนรมย์
อำเภอมโนรมย์มี 23 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาชัยนาท 18 โรงเรียน สังกัดสำนักงานเขตพื้นที่การศึกษามัธยมศึกษาเขต 5 จำนวน 2 โรงเรียน สังกัดสำนักงานคณะกรรมการการศึกษาเอกชน 2 โรงเรียน และสังกัดเทศบาลตำบลหางน้ำสาคร 1 โรงเรียน
อำเภอวัดสิงห์
อำเภอวัดสิงห์มี 17 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาชัยนาท 14 โรงเรียน สังกัดสำนักงานเขตพื้นที่การศึกษามัธยมศึกษาเขต 5 จำนวน 1 โรงเรียน สังกัดเทศบาลตำบลวัดสิงห์ 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอสรรคบุรี
อำเภอสรรคบุรีมี 38 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาชัยนาท 34 โรงเรียน สังกัดสำนักงานเขตพื้นที่การศึกษามัธยมศึกษาเขต 5 จำนวน 2 โรงเรียน และสังกัดสำนักงานคณะกรรมการการศึกษาเอกชน 2 โรงเรียน
อำเภอสรรพยา
อำเภอสรรพยามี 29 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาชัยนาท 24 โรงเรียน สังกัดสำนักงานเขตพื้นที่การศึกษามัธยมศึกษาเขต 5 จำนวน 3 โรงเรียน สังกัดเทศบาลตำบลสรรพยา 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอหนองมะโมง
อำเภอหนองมะโมงมี 15 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาชัยนาท 14 โรงเรียน และสังกัดสำนักงานเขตพื้นที่การศึกษามัธยมศึกษาเขต 5 จำนวน 1 โรงเรียน
อำเภอหันคา
อำเภอหันคามี 41 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาชัยนาท 37 โรงเรียน สังกัดสำนักงานเขตพื้นที่การศึกษามัธยมศึกษาเขต 5 จำนวน 2 โรงเรียน สังกัดเทศบาลตำบลหันคา 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
รถไฟใต้ดินมุมไบ
มุมไบเมโทร (Mumbai Metro) เป็นระบบขนส่งมวลชนทางเร็วในพื้นที่เมืองมุมไบและภูมิภาคนครมุมไบ ในรัฐมหาราษฏระ ประเทศอินเดีย โดยออกแบบและสร้างขึ้นเพื่อแก้ไขปัญหาการจราจรติดขัดในเมืองและช่วยรับมือกับรถไฟชานเมืองมุมไบซึ่งมีการใช้งานมาเกินขีดจำกัด โครงการประกอบด้วยสามเฟสในระยะเวลาก่อสร้างรวม 15 ปี โดยคาดการณ์แล้วเสร็จสมบูรณ์ในปี 2025 รวมความยาว 356.972 km (24% ใต้ดิน, ส่วนที่เหลือยกระดับ) รวม 226 สถานี
ข้อมูลจากเดือนสิงหาคม 2018 มุมไบเมโทรมีสายรถที่เปิดให้บริการแล้ว 1 สาย คือ สาย 1 ซึ่งเป็นรถไฟฟ้ายกระดับ เดินทางระหว่างวรโสวา และ ฆาตโกปัร และมีอีกสี่สายที่กำลังก่อสร้างอยู่ในระยะต่าง ๆ กัน
อาการรัก
ที่มาและความหมาย
เพลงนี้เป็นเพลงของนางเอก เนื่องจากในเรื่อง ดรุณี มีศักดิ์เป็นญาติของอาทิจ ความรักที่เกิดขึ้นเลยเหมือนเป็นเรื่องที่ต้องห้าม ซึ่งเก็บความรู้สึกไว้ในใจ เพลงนี้ถูกแต่งขึ้นให้เชื่อมโยงกับความรู้สึกที่แปลกไปของดรุณี จะมีเรื่องราวเกี่ยวกับความน่ารัก ๆ ทำไร่ เพราะดรุณีมีความน่ารัก ๆ เลยนำเรื่องราวที่เกี่ยวกับเกษตรกรรมมารวมบลักษณะของการแอบรักอย่างมีความสุข จากการได้ดูแลคนอื่น โดยผู้ให้มีความสุขมากกว่าการเป็นผู้รับ เป็นที่มาของชื่อเพลง "อาการรัก"
ประเทศทาจิกิสถานในโอลิมปิกเยาวชนฤดูร้อน 2018
ประเทศทาจิกิสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติทาจิกิสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศทาจิกิสถานไม่ได้รับเหรียญรางวัลใด ๆ
ผู้ฝึกสอนฟุตบอลยอดเยี่ยมของฟีฟ่า
ฟุตบอลยอดเยี่ยมของฟีฟ่า (The Best FIFA Football Coach) เป็นรางวัลด้านฟุตบอลที่มอบให้แก่ผู้ฝึกสอนฟุตบอลชายและฟุตบอลหญิงที่ทำผลงานได้ดีที่สุดประจำปี ในช่วง 12 เดือนที่ผ่านมา
ประเทศเซอร์เบียในพาราลิมปิกฤดูร้อน 2016
ประเทศเซอร์เบีย เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติเซอร์เบียเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 16 คนใน 4 ชนิดกีฬา
กรีฑา
ผลการแข่งขันดังนี้ :
ช่วงเสียง
ในคีตวิทยา ช่วงเสียง (range) ของเครื่องดนตรี หมายถึง ระยะห่างระหว่างระดับเสียงที่ต่ำสุดไปจนถึงสูงสุดที่จะสามารถเล่นได้ในเครื่องดนตรีนั้นๆ ทั้งนี้สำหรับช่วงเสียงของทำนองคำร้อง จะเรียกว่า ช่วงเสียงร้อง หากจะอธิบายโดยง่าย ช่วงเสียงหมายถึงจำนวนโน้ตดนตรีระหว่างโน็ตตัวล่างสุดและตัวบนสุดนั่นเอง
ช่วงเสียง ยังสามารถจำแนกออกได้เป็นหลายความหมายย่อยๆ คือ
ตำบลมหาสวัสดิ์ (อำเภอบางกรวย)
มหาสวัสดิ์ เป็นตำบลในอำเภอบางกรวย จังหวัดนนทบุรี
ที่ตั้งและอาณาเขต
ตำบลมหาสวัสดิ์ตั้งอยู่ทางตอนกลางค่อนไปทางตะวันออกของอำเภอบางกรวย มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง
ตำบลมหาสวัสดิ์แบ่งเขตการปกครองออกเป็น 7 หมู่บ้าน ได้แก่
เหมื่องลัย
เขตการปกครอง
เหมื่องลัยมี 3 เขตการปกครอง ประกอบด้วย 2 แขวง (phường) และ 1 ตำบล (xã) :
บราฮิม แอชาแบค
บราฮิม แอชาแบค (Brahim Achabbakhe; เกิดวันที่ 17 พฤษภาคม ค.ศ. 1984 ที่ โบมองต์-ซูร์-อวสส์) เป็นแชมป์ศิลปะการต่อสู้ป้องกันตัว และเป็นนักแสดงสตันท์อาชีพรวมถึงเป็นนักแสดงชาวฝรั่งเศส
กีฬาในวัยเยาว์
บราฮิม แอชาแบค เป็นบุตรคนสุดท้องในพี่น้องห้าคน พ่อแม่ของเขามีสายเลือดชาวโมร็อกโก ที่ได้อพยพไปฝรั่งเศสในช่วงแรกๆ เขาเป็นนักเรียนที่มีพรสวรรค์และมีโอกาสในการฝึกฝนกีฬาหลายประเภท โดยเฉพาะอย่างยิ่งฟุตบอล แล้วก็มาถึงจุดหันเหเมื่อมีอายุได้ 14 ปี เขาได้ฝึกฝนศิลปะการต่อสู้ และได้หยุดการฝึกซ้อมที่อาจพาเขาสู่การแข่งขันและรางวัล
เขาตัดสินใจหวนกลับคืนสู่ภาพยนตร์ศิลปะการต่อสู้อีกครั้งเมื่อเติบโตขึ้นเมื่อเขาได้ชมภาพยนตร์เรื่องแรกที่นำแสดงโดยนักแสดงระดับโลกอย่างเฉินหลง เขาได้รับหนังสือเกี่ยวกับนักแสดงหลายเล่มและได้กลายเป็นคนที่คลั่งไคล้เมื่อเติบใหญ่
บราฮิมได้รับแรงดลบันดาลใจจากสื่อรูปแบบมังงะ โดยเฉพาะอย่างยิ่งดราก้อนบอล นอกจากนี้เขายังเป็นบุคคลที่ชื่นชอบวิดีโอเกม แต่นั่นไม่ได้หมายถึงการละการเรียนของเขา ซึ่งเขายังคงมีความตั้งใจที่จะเป็นนักเรียนอยู่
ต่อมา เพื่อนได้ทำให้เขาพบกับกิจกรรมใหม่ ที่มีชื่อว่า "สเก็ตบอร์ดทริค" ซึ่งคำนี้ในภาษาอังกฤษหมายถึง การประลองยุทธแบบผาดโผน เขามีความเชี่ยวชาญในกีฬานี้ด้วยการผสมศิลปะการต่อสู้เข้ากับรูปแบบผาดโผน
เขาได้รับวุฒิปริญญาตรี และเข้าเรียนในคณะที่จะได้รับวุฒิ STAPS แต่ความฝันของเขาอยู่ในเส้นทางอื่น โดยในทันใด เขาได้เก็บสิ่งของและตีตั๋วเดินทางสู่สหรัฐอเมริกา บางครั้งก็จะเดินทางเข้าร่วมการแข่งขัน โดยทำการฝึกฝนอย่างหนัก และเหนือสิ่งอื่นใดคือการสร้างเหล่ามิตรสหาย ประโยชน์ของการเดินทางในครั้งนี้ได้ส่งผลให้เขากลายเป็นบุคคลที่สามารถพูดสองภาษาได้อย่างเต็มที่ เขากลับมาที่ประเทศฝรั่งเศสในบางครั้งและทำงานด้านโทรศัพท์มือถือเป็นเวลาหลายเดือน แต่แน่นอนว่างานนี้ไม่ได้เหมาะสมสำหรับเขา
เมื่อมีอายุได้ 22 ปี เขาได้นั่งเครื่องบินไปยังกรุงเทพ (ประเทศไทย) และได้รับงานแรกของเขาในเชิงพาณิชย์สำหรับรายการ เค-วัน ในประเทศญี่ปุ่น บราฮิมได้รับการทาบทามให้รับบทในโฆษณา, การแสดงความสามารถในรายการโทรทัศน์ของไทย หรือการแสดงส่วนตัวในสถานประกอบการขนาดใหญ่ เขาเริ่มสั่งสมชื่อเสียงและได้รับการเปิดตัวเชิงการค้าในท้ายที่สุด
นี้เป็นสิ่งที่สอดคล้องกับวัฒนธรรมและการใช้ชีวิตในประเทศไทย เขาเรียนรู้ภาษาได้อย่างรวดเร็วและใช้ร่วมกับการแสดงอย่างจริงจัง รวมถึงเป็นนักแสดงที่มีคุณภาพเป็นอย่างมาก
บทบาทสำคัญ
ใน ค.ศ. 2008 เขาได้เล่นในภาพยนตร์ต้นทุนสูงหลายเรื่อง ดังเช่น The Eagle Path ของ ฌอง-โกล็ด วอง ดัม ในปีเดียวกันนี้ เขาได้รับบทใน สงครามนักฆ่ามหากาฬ ร่วมกับ คริสติน ครุก และ ไมเคิล คลาร์ก ดันแคน โดยรับบทเป็นผู้ก่อการร้าย (ในตึกแถว) โดยมีกำหนดตารางทั้งสองเรื่องใน ค.ศ. 2009
นอกจากนี้ เขายังมีบทบาทในภาพยนตร์เรื่อง Kal Kissne Dekha และ ซันนี่ เพลงรักนี้แด่วีรชน
แหล่งข้อมูลอื่น
1984
นายหน้าขู่กิน
"นายหน้าขู่กิน" เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารคอลเลียร์ในสหรัฐอเมริกาเมื่อเดือนมีนาคม ค.ศ. 1904 และตีพิมพ์ใน นิตยสารสแตรนด์ในสหราชอาณาจักรในเดือนเมษายน ค.ศ. 1904 เป็นเรื่องสั้นลำดับที่ 7 จากทั้งหมด 13 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด คืนชีพ ในปี ค.ศ. 1905
การเปลี่ยนแมคเป็นแอปเปิลซิลิคอน
การเปลี่ยนแมคเป็นแอปเปิลซิลิคอน (Mac transition to Apple Silicon) เป็นกระบวนการสองปีตามแผนในการเปลี่ยนซีพียูในคอมพิวเตอร์ Macintosh ของ Apple จาก x86-64 ของ Intel ไปเป็นชิปที่ออกแบบโดย Apple ซึ่งใช้สถาปัตยกรรม ARM64 ทิม คุก ซีอีโอได้ประกาศแผนดังกล่าวในปาฐกถาพิเศษ WWDC เมื่อวันที่ 22 มิถุนายน พ.ศ. 2563 นี่เป็นครั้งที่สามที่ Apple เปลี่ยน Macintosh เป็นสถาปัตยกรรมชุดคำสั่งใหม่ตั้งแต่เปิดตัวด้วยชิป Motorola 68000 ซีรีส์ Mac เปลี่ยนมาใช้ชิป PowerPC ในปี ค.ศ. 1994 และเป็นชิป Intel x86 ในปี พ.ศ. 2548
คำสาปแค้นฝังหุ่น
คำสาปแค้นฝังหุ่น (อังกฤษ: Curse Of Chucky) เป็นภาพยนตร์แอคชั่นสยองขวัญที่ออกฉายในปีค.ศ. 2013 นำแสดงโดย เจนนิเฟอร์ ทิลลี่ ภาพยนตร์เรื่องนี้เป็นภาพยนตร์ภาคที่สี่ในภาพยนตร์ชุด แค้นฝังหุ่น ภาพยนตร์เรื่องนี้เป็นภาคต่อของภาพยนตร์เรื่อง เชื้อผีแค้นฝังหุ่น ภาพยนตร์เรื่องนี้มีภาคต่อคือ Cult Of Chucky
งานสร้างภาพยนตร์
ภาพยนตร์เรื่องนี้กล่าวถึงการกลับมาของตุ๊กตาตัวโปรดของคนอเมริกัน ให้เสียงต้นฉบับโดยดาราต้นตำรับ แบรด ดูริฟ ที่คราวนี้ชัคกี้จัดเต็มความโหด โดยเนื้อเรื่องในภาคนี้เกิดขึ้นก่อนเหตุการณ์ในภาค 4 และ 5 ในภาคนี้จะมีตัวละครหนึ่งตัวที่เป็นผู้หญิงพิการนั่งอยู่บนวีลแชร์ ซึ่งเขาก็คือผู้เขียนบทให้แก่หนังเรื่องนี้ทุกภาค (ซึ่งเขาก็มาเขียนให้อีกในภาคใหม่นี้อีกครั้ง) เขาต้องการที่จะใส่ตัวละครนี้เข้าไปเพื่อให้หนังสยองยิ่งขึ้น เขากล่าวว่า "ภาคนี้จะเป็นการนำมาทำให้เห็นให้รู้ถึงความเป็นชัคกี้ที่แท้จริง แบบที่แฟนๆร้องเรียกให้กลับมาโหดแบบภาค 1" หลังจากโดนวิจารณ์ในด้านลบๆ จากแฟนๆหนังทั่วโลก ในภาค 4-5 เพราะว่าชัคกี้มีลูก เขาให้เหตุผลว่าเพราะต้องการความแปลกใหม่ในหนังจึงได้ทำมันขึ้นมา แต่แฟนๆหนังกลับไม่ลดลงเลย และยังเรียกร้องให้มีการสร้างภาคใหม่มาอีก จนเขาตัดสินใจทำภาค ใหม่ขึ้นมา ซึ่งบอกได้เลยว่า นี่คือภาค 6 ไม่ใช่ภาคแยกแต่อย่างใด มีเนื้อเรื่องที่เชื่อมโยงกันแน่นอน และยังคงความโหดสยองแบบภาค 1 ไว้ด้วย ซึ่งหลังจากการฉาย รอบพิเศษไปแล้วได้รับการวิจารณ์ในด้านบวกมากมายล้นหลามจากนักวิจารณ์หนังอาชีพ สุดท้ายเขาบอกอีกว่า จะแปลกอะไรถ้าผมจะทำภาค 7 ต่อ…
จักรพันธ์ ปั่นปี
จักรพันธ์ ปั่นปี (เกิดวันที่ 2 เมษายน พ.ศ. 2522) เป็นอดีตนักฟุตบอลชาวไทย โดยเขาเคยเป็นหัวหน้าผู้ฝึกสอนของสโมสรฟุตบอลชลบุรี ในไทยลีก และ สมุทรปราการ ซิตี้ ในไทยลีก 2 ปัจจุบันเป็นทีมสตาฟโค้ชให้ อุทัยธานี  ในไทยลีก 2
ผู้ฝึกสอน
วันที่ 3 เมษายน พ.ศ. 2561 จักรพันธ์ได้รับการแต่งตั้งให้เป็นหัวหน้าผู้ฝึกสอนของชลบุรี แทนที่ของโกรัน บาร์ยัคทาเรวิช ผู้ฝึกสอนชาวเยอรมันที่แยกทางกับสโมสร โดยจักรพันธ์ประเดิมคุมทีมชลบุรีนัดแรกเมื่อวันที่ 8 เมษายน ด้วยการเปิดบ้านเอาชนะชัยนาท ฮอร์นบิล 2-0
เกียรติประวัติ
ไทย อายุไม่เกิน 23 ปี
วาด รวี
วาด รวี ชื่อจริง รวี สิริอิสสระนันท์ (27 มิถุนายน พ.ศ. 2514 – 14 พฤษภาคม พ.ศ. 2565) เป็นนักเขียนชาวไทยและบรรณาธิการสำนักพิมพ์ไชน์ เคยเป็นบรรณาธิการวารสารหนังสือใต้ดินและดำเนินงานสำนักหนังสือใต้ดิน วาด รวี เคยเป็นกรรมการรางวัลพานแว่นฟ้า ของสำนักงานเลขาธิการสภาผู้แทนราษฎร แต่ทำหน้าที่ได้ไม่นานก็ลาออกเนื่องจากความไม่ลงรอยในการดำเนินงานของคณะกรรมการและสมาคมนักเขียน
วาด รวี เสียชีวิตลง โดยได้มีการประกาศเมื่อวันที่ 14 พฤษภาคม พ.ศ. 2565 โดยการเปิดเผยของ วชิระ บัวสนธ์ บรรณาธิการและเจ้าของสำนักพิมพ์สามัญชนผ่านทางหน้าเฟซบุ๊กส่วนตัวของตน
ประวัติ
วาด รวี มีชื่อเล่นว่า "เป้" เกิดเมื่อวันที่ 27 มิถุนายน พ.ศ. 2514 ที่โรงพยาบาลหัวเฉียว โดยที่เชื้อสายฝั่งพ่อมาจากประเทศจีน ฝั่งแม่สืบเชื้อสายมาจากทหารเรือ (ทวด) เรียนระดับชั้นอนุบาลที่ YWCA ระดับเตรียมประถมที่โรงเรียนบุปผานุกุล ระดับมัธยมศึกษาตอนต้นที่โรงเรียนกรุงเทพคริสเตียน ระดับอาชีวศึกษาที่โรงเรียนอัสสัมชัญพาณิชยการ และระดับอุดมศึกษาที่มหาวิทยาลัยอัสสัมชัญ
ระหว่างการศึกษาระดับอุดมศึกษา เขาเป็นนักกิจกรรมด้านสิ่งแวดล้อม โดยเมื่อระยะเวลาผ่านไปเขากลับรู้สึกว่าสิ่งที่เรียนอยู่ขัดแย้งกับสิ่งที่เขาสนใจ จนทำทำให้เขาตัดสินใจเขียนหนังสือในระหว่างเรียน จึงเริ่มต้นด้วยการเขียนเรื่องสั้น และส่งไปตีพิมพ์ที่นิตยสารช่อการะเกด ที่มีสุชาติ สวัสดิ์ศรีเป็นบรรณาธิการ หลังจากเขียนเรื่องสั้นส่งตีพิมพ์ได้ระยะหนึงจึงตัดสินใจเขียนหนังสือเป็นหลัก และไม่เรียนหนังสือต่อ ออกมาเป็นนักเขียนอิสระ โดยเขียนทั้งเรื่องสั้น บทกวี ความเรียง และออกเดินทางโดยไม่มีที่อยู่เป็นหลักแหล่ง
ด้วยความที่ไม่มีประสบการณ์ด้านงานเขียนเลย วาด รวีจึงไปปรึกษากับ วชิระ บัวสนธ์ บรรณาธิการและเจ้าของสำนักพิมพ์สามัญชน ทำให้วชิระมีแนวคิดในการจัดตั้งสำนักพิมพ์ใต้ดินขึ้นมา โดยให้วาด รวีเป็นผู้ร่วมงานในสำนักพิมพ์แห่งนั้น โดยบางคนระบุว่าเขาเป็นเจ้าของสำนักพิมพ์ใต้ดิน ซึ่งกิจกรรมแรกที่เขาจัดคือการจัดงาน “ทางเลือกทางรอดของวรรณกรรมนอกกระแส” และเชิญคนในวงการวรรณกรรมนอกกระแสมาร่วมพูดคุย อาทิ เรืองเดช จันทรคีรี, จตุพล บุญพรัด บรรณาธิการแพรวสำนักพิมพ์, วชิระ บัวสนธ์, รักษ์ มนัญญา บรรณาธิการดอกหญ้า
จากนั้นเขาได้ออกมาก่อตั้งสำนักพิมพ์ไชน์ (Shine Publishing House) จดทะเบียนในวันที่ 17 กรกฎาคม พ.ศ. 2544 โดยตีพิมพ์งานเกี่ยวกับ งานเขียนวิชาการเพื่อสาธารณะ และความรู้เรื่องสังคมการเมือง บทกวี เรื่องสั้น นิยาย เรียงความ บันทึก ประวัติศาสตร์ และงานแปลต่าง ๆ โดยมีสโลแกนว่า ''กล้าที่จะรู้ ! กล้าที่จะแสดงความคิดและจินตนาการ !!''
วาด รวี เป็นหนึ่งใน 7 นักเขียนวรรณกรรมร่วมสมัยหัวก้าวหน้า ที่เขียนจดหมายเปิดผนึกถึงนักเขียนไทยทั่วประเทศ ให้ร่วมลงชื่อเรียกร้องให้มีการแก้ไขกฎหมายอาญามาตรา 112 และให้ยกเลิกการใช้กฎหมายดังกล่าวปิดกั้นการแสดงออกและความเห็นทางการเมืองในปี พ.ศ. 2554
วาด รวี เสียชีวิตเมื่อวันที่ 14 พฤษภาคม พ.ศ. 2565 ท่ามกลางความอาลัยของนักเขียน และนักกิจกรรมที่เคยร่วมงานด้วย โดยได้ประกอบพิธีกรรมทางศาสนา ณ วัดด่าน (พระราม 3) กรุงเทพมหานคร และฌาปณกิจในวันที่ 17 พฤษภาคม พ.ศ. 2565
ผลงาน
วาด รวี มีผลงานเขียนหลากหลายและตีพิมพ์สม่ำเสมอ เฉพาะผลงานที่รวมเป็นหนังสือเล่ม ได้แก่
วอลเลย์บอลหญิงชิงแชมป์โลก 2018 รอบคัดเลือก โซนเอเชีย
วอลเลย์บอลหญิงชิงแชมป์โลก 2018 รอบคัดเลือกโซนเอเชีย จะมีสมาชิก 17 ประเทศเข้าร่วมการคัดเลือก ในรอบสุดท้ายจะจัดขึ้นที่ประเทศญี่ปุ่น โดยจะมี 4 ทีมที่ผ่านการคัดเลือก และประเทศเจ้าภาพ (ญี่ปุ่น) 1 ทีม รวมทั้งหมด 5 ทีม (4+1)
การแบ่งกลุ่ม
สมาชิกเอวีซี 15 ประเทศจะเข้าร่วมการคัดเลือก
รอบสอง
7 อันดับแรกจากอันดับโลก ณ วันที่ 1 มกราคม ค.ศ. 2015 จะผ่านการคัดเลือกโดยอัตโนมัติสำหรับรอบนี้ โดย 6 อันดับแรกจะใช้วิธีสลับฟันปลา และอีก 4 ทีมจะได้รับการจับฉลาก
การถ่ายทอดสด
สยามอินเตอร์มัลติมีเดีย (SMM) ร่วมกับ บริษัท บางกอกเอ็นเตอร์เทนเมนต์ จำกัด (BEC) ได้ลิขสิทธิ์ถ่ายทอดการแข่งขันวอลเลย์บอลหญิงชิงแชมป์โลก 2018 รอบคัดเลือก (โซนเอเซีย) สถานีโทรทัศน์ไทยทีวีสี ช่อง 3 (เฉพาะช่อง 3 ออริจินัล และ เอชดี 33) ร่วมกับ SMMTV ถ่ายทอดสดทุกนัดการแข่งขันที่วอลเลย์บอลสาวไทยลงแข่ง รวมถึงเทปบันทึกการแข่งขันนัดต่างๆ ผ่านทาง ช่อง 3 เอสดี
แอปเปิล เอ็ม 1
แอปเปิล เอ็ม 1 (Apple M1) เป็นระบบบนชิป (System on a Chip หรือ SoC) ที่ใช้ ARM ตัวแรก ออกแบบโดยแอปเปิล โดยชิปนี้จะเอามาใช้สำหรับคอมพิวเตอร์แมคอินทอช และในไอแพด โปร (รุ่นที่ 5) รวมถึง ไอแพด แอร์ (รุ่นที่ 5)
แอปเปิล เอ็ม 1 เป็นชิปตัวแรกที่สร้างขึ้นโดยใช้กระบวนการ 5 นาโนเมตร และเป็นตัวแรก ที่เริ่มเปลี่ยนแมคจากการใช้ชิปอินเทล เป็นแอปเปิลซิลิคอน โดยแอปเปิลระบุว่า มีคอร์หน่วยประมวลผลกลาง (CPU) ที่เร็วที่สุดในโลก "ในซิลิคอนพลังงานต่ำ" และประสิทธิภาพของซีพียู ต่อวัตต์ที่ดีที่สุดในโลก
และหลังจากนั้น ในวันที่ 18 ตุลาคม 2564 ได้เปิดตัว M1 Pro และ M1 Max ที่ทางแอปเปิลพัฒนา SoC ขึ้นมา สำหรับงานในระดับมืออาชีพโดยเฉพาะ โดย M1 Max จะมีประสิทธิภาพที่สูงกว่า M1 Pro ในด้านกราฟิค, หน่วยความจำ , การเข้ารหัส ถอดรหัส วิดีโอ และขนาดชิพ
จากนั้น ในวันที่ 9 มีนาคม ได้เปิดตัวรุ่น M1 Ultra โดยนำเอา M1 Max สองตัว เข้าด้วยกันไว้ใน 1 SoC ซึ่งใช้วิธีการเชื่อมต่อแผ่นวงจรที่ทางแอปเปิลเรียกว่า UltraFusion
หน่วยประมวลผลกลาง
ใน M1 จะมีหน่วยประมวลผลกลางทั้งหมด 8 แกน แบ่งเป็นคอร์ประสิทธิภาพสูง จำนวน 4 แกน และคอร์ประหยัดพลังงาน จำนวน 4 แกน
ส่วน M1 Pro, M1 Max มีจำนวนทั้งหมด 10 แกน แบ่งเป็นคอร์ประสิทธิภาพสูง จำนวน 6 ถึง 8 แกน และคอร์ประหยัดพลังงาน จำนวน 2 แกน
และ M1 Ultra มีจำนวนทั้งหมด 20 แกน แบ่งเป็นคอร์ประสิทธิภาพสูง จำนวน 16 แกน และคอร์ประหยัดพลังงาน จำนวน 4 แกน
หน่วยประมวลผลกราฟิค
ใน M1, M1 Pro และ M1 Max จะมีหน่วยประมวลผลกราฟิค ที่ทางแอปเปิล ออกแบบเอง โดยใน M1 จะมีจำนวน 8 แกน (บางรุ่น จะมี 7 แกน) ทำให้มีประสิทธิภาพในหน่วย FP32 ที่ 2.6 เทราฟล็อปส์
ในรุ่น M1 Pro จะมีจำนวน 16 แกน (บางรุ่น จะมี 14 แกน) มีประสิทธิภาพในหน่วย FP32 ที่ 5.2 เทราฟล็อปส์
ในรุ่น M1 Max จะมีจำนวน 32 แกน (บางรุ่น จะมี 24 แกน) มีประสิทธิภาพในหน่วย FP32 ที่ 10.4 เทราฟล็อปส์
และในรุ่น M1 Ultra จะมีจำนวน 64 แกน (บางรุ่น จะมี 48 แกน) มีประสิทธิภาพในหน่วย FP32 ที่ 21 เทราฟล็อปส์
ประสิทธิภาพ และการใช้พลังงาน
จากการทดสอบแมคมินิ รุ่นชิปเอ็ม 1 พบว่า มีอัตราการใช้ไฟฟ้าที่ 6.8 วัตต์ เมื่อไม่ได้ใช้งาน และ 39 วัตต์ เมื่อใช้งานประสิทธิภาพสูงสุด ซึ่งใช้กระแสไฟน้อยกว่า Mac Mini รุ่น Intel Core i7 จำนวน 6 แกน โดยใช้ไฟฟ้าที่ 19.9 วัตต์ เมื่อไม่ได้ใช้งาน และ 122 วัตต์ เมื่อใช้งานประสิทธิภาพสูงสุด
คิมฮันกู
คิมฮันกู (김한구; 23 กุมภาพันธ์ 2266 - 5 พฤศจิกายน 2312) เป็นแกนนำขุนนาง กลุ่มโนรน ในรัชสมัย พระเจ้าย็องโจ และเป็นพระบิดาของ พระนางช็องซุน พระมเหสีของพระเจ้าย็องโจ
1723 1769
มุมไบโมโนเรล
มุมไบโมโนเรล เป็นเส้นทางรถไฟฟ้าโมโนเรลในนครมุมไบ รัฐมหาราษฏระ ประเทศอินเดีย ถือว่าเป็นโมโนเรลแห่งแรกในอินเดีย ดำเนินการโดย Mumbai Metropolitan Region Development Authority เริ่มการก่อสร้างในปี ค.ศ. 2009 ปัจจุบันมีจำนวน 1 เส้นทาง เปิดให้บริการวันที่ 1 กุมภาพันธ์ ค.ศ. 2014
ประเทศเติร์กเมนิสถานในโอลิมปิกเยาวชนฤดูร้อน 2018
ประเทศเติร์กเมนิสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเติร์กเมนิสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 10 คน ใน 5 ชนิดกีฬา ผลการแข่งขันครั้งนี้ประเทศเติร์กเมนิสถานไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
อีซุม
อีซุม (Ізю́м, ; ) เป็นนครในแคว้นคาร์กิว ทางภาคตะวันออกของประเทศยูเครน ตั้งอยู่ริมฝั่งแม่น้ำซีแวร์สกึยดอแนตส์ ห่างจากคาร์กิว (เมืองหลักของแคว้น) ไปทางทิศตะวันออกเฉียงใต้ประมาณ 120 กิโลเมตร ประมาณกันว่าใน ค.ศ. 2021 นครนี้มีประชากร 45,884 คน
เวิร์ดเพรสส์
เวิร์ดเพรสส์ (WordPress) เป็นโปรแกรมช่วยสร้างบล็อก ซึ่งเขียนด้วยภาษาพีเอชพีและใช้ฐานข้อมูล MySQL มีสัญญาอนุญาตใช้งานแบบ GPL เริ่มพัฒนาโดย แมตต์ มูลเลนเวก หลังจากซอฟต์แวร์สร้างบล็อก Movable Type ของบริษัท Six Apart ได้เปลี่ยนแปลงการคิดค่าใช้งานใน ค.ศ. 2004 ผู้ใช้เดิมของ Movable Type จำนวนมากจึงหันมาใช้ เวิร์ดเพรสส์แทน เนื่องจากว่ามีรูปแบบการใช้งานคล้ายคลึงกัน
ซึ่งปัจจุบัน เวิร์ดเพรสส์ได้รับความนิยมเป็นอย่างมากจากบล็อกเกอร์ทั่วโลก เนื่องจากเป็นระบบที่มีความยืดหยุ่นในการใช้งาน อีกทั้งยังมีผู้ที่สร้างปลั๊กอิน (โปรแกรมเสริม), ธีม (รูปแบบการแสดงผล) , รวมทั้งระบบอื่นๆ ที่สามารถใช้งานร่วมกับ เวิร์ดเพรสส์ได้เป็นจำนวนมาก จึงทำให้ เวิร์ดเพรสส์ได้รับความนิยมอย่างยิ่ง
นอกจากนี้ เวิร์ดเพรสส์ยังได้แตกหน่อออกมาเป็น เวิร์ดเพรสส์ มิว เพื่อให้ผู้ใช้งานสามารถนำไปใช้สร้างเว็บบล็อก เพื่อให้ผู้อื่นใช้งานได้อีกด้วย ซึ่งระบบของ เวิร์ดเพรสส์MU นั้น ได้มีการปรับปรุงให้รองรับกับผู้ใช้งานจำนวนมากขึ้นกว่า เวิร์ดเพรสส์ในรุ่นปกติ
ปัจุจบันได้มีการ แก้ไขโค้ดของ เวิร์ดเพรสส์เพื่อใช้ในการให้บริการพื้นที่สร้างบล็อกด้วย
การพัฒนาของ Wordpress
WordPress นี้พัฒนาต่อยอดมาจาก b2/cafelog ที่พัฒนาโดย Michel Valdrighi และชื่อ WordPress นี้ก็ได้มาจากการแนะนำของ Christine Selleck ซึ่งเป็นเพื่อนกับหัวหน้าทีมพัฒนา นั่นคือ Matt Mullenweg โดยปรากฏโฉมครั้งแรกในปี 2003 ซึ่งเป็นความร่วมมือกันระหว่าง Matt Mullenweg และ Mike Little เพื่อที่จะสร้าง fork ของ b2
ในปี 2004 บริษัท Six Apart ผู้พัฒนา Movable Type ได้มีการคิดค่าใช้งาน ทำให้ผู้ใช้หันมาใช้ WordPress กันเป็นจำนวนมาก ปัจจุบันเวอร์ชั่น 5.6
กีฬาฟันดาบในโอลิมปิกฤดูร้อน 2020 – เซเบอร์ ทีมชาย
การแข่งขันกีฬาฟันดาบในโอลิมปิกฤดูร้อน 2020 – เซเบอร์ ทีมชาย เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 28 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 25 ในโอลิมปิกฤดูร้อน จะมีนักกีฬาเข้าร่วมแข่งขัน 9 ทีม (ทีมละ 3 คน) จาก 9 ประเทศ
รูปแบบการแข่งขัน
การแข่งขันในปี 2020 เป็นทัวร์นาเมนต์แบบแพ้คัดออกครั้งเดียว โดยมีการจัดกลุ่มที่ตรงกันสำหรับทุกอันดับ การแข่งขันแต่ละนัดประกอบด้วยนักฟันดาบสามคนในแต่ละทีมที่แข่งขันกันแบบพบกันหมด โดยมีการแข่งขัน 9 ครั้ง ใน 3 นาทีทำคะแนนให้ได้ถึง 5 คะแนน ทีมที่ชนะคือทีมที่มีคะแนนรวม 45 คะแนนก่อนหรือเป็นผู้นำหลังจากจบการแข่งขันทั้งเก้านัด ใช้กฎเซเบอร์มาตรฐานเกี่ยวกับพื้นที่เป้าหมาย การตี และลำดับความสำคัญ
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
หลวงปู่ผาง จิตฺตคุตฺโต
หลวงปู่ผาง (5 สิงหาคม พ.ศ. 2445 — 24 มีนาคม พ.ศ. 2525) พระคณาจารย์สายพระป่าในประเทศไทย ที่ได้อุทิศตนให่แก่พระพุทธศาสนา จนประชาชนชาวพุทธศาสนาได้เลื่อมใสศรัทธาท่าน และเวลามีงานบุญใด ๆ ท่านก็จะเป็นองค์ประธานร่วมอนุโมทนาในการทำบุญในครั้งนี้ด้วย ท่านได้สร้างพระพุทธรูป สร้างสาธารณะให้ดียิ่งขึ้น เพื่อเจริญพระพุทธศาสนาต่อไป
ประวัติ
หลวงพ่อผางท่านมีนามเดิมว่า ผาง ครองยุติ เกิดเมื่อวันที่ 5 สิงหาคม พ.ศ. 2445 ณ บ้านกุดกะเสียน ตำบลเขื่องใน อำเภอเขื่องใน จังหวัดอุบลราชธานี เป็นบุตรของนายทัน และ นางบัพพา ครองยุติ ในช่วงชีวิตเยาว์วัย หลวงปู่ท่านได้เรียนจบชั้นประถมศึกษาปีที่ 4 ท่านมีอุปนิสัยรักความเป็นธรรม มีความซื่อสัตย์ มีความเมตตากรุณาต่อสัตว์  และ ชอบทำประโยชน์ให้กับส่วนรวมเสมอ ต่อมาได้อุปสมบทเป็นพระภิกษุในมหานิกาย เมื่อปี พ.ศ. 2465 ณ วัดเขื่องกลาง บ้านเขื่องใน ตำบลเขื่องใน อำเภอเขื่องใน จังหวัดอุบลราชธานี โดยมีพระครูดวน เป็นพระอุปัชฌาย์ พระอาจารย์ดี เป็นพระกรรมวาจาจารย์ ท่านศึกษาพระธรรมวินัย มีความรู้พอสมควร ต่อมาจึงได้ลาสิกขาจากสมณเพศ และได้มีครอบครัวตามประเพณีอยู่หลายปี ภรรยาของท่านเป็นคนบ้านแดงหม้อ ต. แดงหม้อ อ. เขื่องใน จ. อุบลราชธานี แต่ไม่มีบุตร
ในชีวิตฆราวาสของท่าน ท่านเป็นคนที่มีความขยัน มีความใส่ใจในงาน ประกอบอาชีพทำไร่ไถนา บางครั้งก็เป็นพ่อค้าเรือใหญ่บรรทุกข้าวจากแม่น้ำมูลไปขายตามลำน้ำชีน้อย บางครั้งก็เป็นพ่อค้าวัว นำวัวไปขายที่เขมรต่ำ หลวงปู่ได้ใช้ความพยายามอย่างเต็มที่ในการสร้างฐานะให้แก่ครอบครัว ต่อมาเมื่ออายุได้ 43 ปี ท่านก็ได้ตัดสินใจออกบวชครั้งที่ 2 เมื่อปี พ.ศ. 2488 เป็นพระภิกษุฝ่ายธรรมยุติกนิกาย พร้อมกับภรรยา ภรรยาบวชเป็นแม่ชี ส่วนเงินที่เหลือ ท่านได้มอบให้กับบุตรบุญธรรม ที่วัดคูขาด บ้านศรีสุข ต.เขื่องใน อ.เขื่องใน จ.อุบลราชธานี มีพระครูศรีสุตาภรณ์ (สี พุทธสาโร) เป็นพระอุปัชฌาย์ ส่วนพระกรรมวาจาจารย์และพระอนุสาวนาจารย์ไม่ปรากฏ หลังจากอุปสมบทแล้ว ท่านได้จำพรรษาอยู่ที่วัดเดิม แต่ท่านได้เข้าศึกษาอบรมพระกรรมฐาน อยู่ในสำนักวัดป่าวารินชำราบ อ.วารินชำราบ จ.อุบลราชธานี กับพระญาณวิศิษฏ์สมิทธิวีราจารย์ (สิงห์ ขนฺตยาคโม) และหลวงปู่มหาปิ่น ปญฺญาพโล และหลังจากปฏิบัติธรรมกับพระอาจารย์สิงห์แล้ว ท่านก็เดินธุดงค์ไปฝากตัวเป็นศิษย์กับหลวงปู่มั่น ภูริทตฺโต ได้พอสมควร ก็ท่องเที่ยววิเวกไปแต่ผู้เดียวในป่าเขา จังหวัดเพชรบูรณ์ เป็นถิ่นทุรกันดารเป็นเวลาหลายปี
ต่อมาท่านได้เดินธุดงค์ไปจำพรรษาอยู่หลายวัด และในระหว่างนั้น ท่านได้สร้างวัดแห่งใหม่ขึ้นมาคือ วัดบ้านแจ้ง ในปี พ.ศ. 2505 และได้เป็นประธานในการสร้างพระธาตุขามแก่น นโรดม ในปี พ.ศ. 2523 เพื่อเฉลิมฉลองกรุงรัตนโกสินทร์มีอายุได้ 200 ปี (พ.ศ. 2325 — พ.ศ. 2525) และท่านได้ร่วมทอดผ้ากฐินสามัคคีเมื่อวันที่ 21 พฤศจิกายน พ.ศ. 2524 หลวงพ่อท่านได้เข้ารักษา(ตัว)เมื่อวันที่ 28 พฤศจิกายน พ.ศ. 2524 วัดที่ ท่านจำพรรษาคือวัดอุดมคงคาคีรีเขต (ดูน) ตำบลนางาม อำเภอมัญจาคีรี จังหวัดขอนแก่นและได้ถึงแก่มรณภาพเมื่อวันที่ 24 มีนาคม พ.ศ. 2525 สิริรวมอายุได้ 81 ปี
ไดวะเฮาส์
ไดวะเฮาส์ (大和ハウス工業; Daiwa House) เป็นผู้สร้างบ้านที่ใหญ่ที่สุดของญี่ปุ่น ที่มีความเชี่ยวชาญบ้านสำเร็จรูป บริษัทนี้ก่อตั้งใน ค.ศ. 1955 ที่โอซะกะ
อำเภอเดี่ยนเบียน
เดี่ยนเบียน (Điện Biên) เป็นอำเภอของจังหวัดเดี่ยนเบียน ประเทศเวียดนาม ในปี ค.ศ. 2009 อำเภอนี้ประชากร 106,313 คน
อำเภอโพธาราม
โพธาราม เป็นอำเภอหนึ่งของจังหวัดราชบุรี
ที่ตั้งและอาณาเขต
อำเภอโพธารามมีอาณาเขตติดต่อกับเขตการปกครองข้างเคียง ดังนี้
คำขวัญจังหวัด
ที่มาของคำขวัญจังหวัดราชบุรี นี้เริ่มใช้เมื่อจังหวัดราชบุรีเป็นเจ้าภาพจัดการแข่งขันกีฬาเยาวชนแห่งชาติ ครั้งที่ 5 และงานมหกรรมของดีเมืองราชบุรี พ.ศ. 2532 ซึ่งในความหมายของคำขวัญนั้น มีที่จำเพาะถึงอำเภอโพธารามถึง 3 ท่อน และคำขวัญสามารถนำมากล่าวได้ดังนี้
ประวัติ
อำเภอโพธาราม เดิมตั้งที่ว่าการอำเภออยู่ที่ปากคลองบางโตนด ฝั่งตะวันตกของแม่น้ำแม่กลอง เรียกว่า "แขวง" ขึ้นอยู่กับจังหวัดราชบุรี ซึ่งยกฐานะเป็นอำเภอเมื่อใดไม่ปรากฏหลักฐาน ต่อมา พ.ศ. 2436 (ร.ศ.114) ได้ย้ายที่ว่าการจากปากคลองบางโตนด มาตั้งอยู่ริมฝั่งแม่น้ำแม่กลองทางด้านตะวันออกเยื้องกับวัดเฉลิมอาสน์ ซึ่งตำบลนั้นเรียกว่า "ตำบลโพธาราม" ต่อมาได้ย้ายที่ว่าการมาตั้งอยู่ที่ปัจจุบัน เมื่อวันที่ 10 มีนาคม 2495 เป็นต้นมา
เมื่อสมัยจังหวัดราชบุรียังมีฐานะการปกครองแบบมณฑล พระยาภักดีดินแดน (พลอย วงศาโรจน์) ท่านปลัดมณฑลราชบุรี ได้ดำเนินการปรับปรุงเขตและนามตำบลต่างๆ และเห็นว่าถิ่นนี้มีต้นโพธิ์และวัดวาอาราม ทางราชการจึงตั้งนามให้ใหม่ว่า "โพธาราม" อำเภอโพธาราม ได้มีนายเชื้อเป็นนายอำเภอ ต่อมาได้ยื่นขอลาออกและพระยาอมรินทรฦๅไชย (เทียน บุนนาค) ผู้ว่าราชการจังหวัดเพชรบุรีในขณะนั้น ได้แต่งตั้งขุนศรีสุรบรรณ์เป็นนายอำเภอตั้งแต่ปี พ.ศ. 2446 ปัจจุบันมีฐานะเป็นอำเภอ 1 ใน 10 ของจังหวัดราชบุรี
การปกครองส่วนภูมิภาค
อำเภอโพธารามแบ่งพื้นที่การปกครองออกเป็น 19 ตำบล 156 หมู่บ้าน
การปกครองส่วนท้องถิ่น
ท้องที่อำเภอโพธารามประกอบด้วยองค์กรปกครองส่วนท้องถิ่น 20 แห่ง ได้แก่
ประเทศเซเชลส์ในพาราลิมปิกฤดูร้อน 2016
ประเทศเซเชลส์ เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติเซเชลส์เป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 1 คนใน 1 ชนิดกีฬา
กรีฑา
ผลการแข่งขันดังนี้ :
สแตวอ แปนดารอฟสกี
สแตวอ แปนดารอฟสกี (Стево Пендаровски; เกิด 3 เมษายน ค.ศ. 1963) เป็นนักการเมืองชาวมาซิโดเนียเหนือ ซึ่งดำรงตำแหน่งประธานาธิบดีมาซิโดเนียเหนือ ตั้งแต่วันที่ 12 พฤษภาคม พ.ศ. 2562
ชีวิตช่วงต้น
แปนดารอฟสกีได้สำเร็จการศึกษาจากมหาวิทยาลัยแห่งสกอเปีย โดยเรียนปริญญาตรีสาขานิติศาสตรบัณฑิต ในปี ค.ศ. 1987 หลังจากนั้นเขาได้ต่อปริญญาโทในสาขาศิลปศาสตรมหาบัณฑิต และเรียนต่อได้ปริญญาเอกในสาขารัฐศาสตร์ในมหาวิทยาลัยเดียวกัน
อาชีพ
ตั้งแต่ปี ค.ศ. 2008 เขาดำรงตำแหน่งในฐานะผู้ช่วยศาสตราจารย์ ในการรักษาความปลอดภัยสากล, นโยบายการต่างประเทศและโลกาภิวัตน์ ที่มหาวิทยาลัยอเมริกันคอลเลจสกอเปีย
เริ่มการเมือง
สแตวอ แปนดารอฟสกีได้เริ่มเข้ารับราชการในฐานะผู้ช่วยอธิบดีกรมประชาสัมพันธ์ในสังกัดกระทรวงกิจการภายในของประเทศมาซิโดเนีย (ปัจจุบัน คือ ประเทศมาซิโดเนียเหนือ) และต่อมาได้ดำรงตำแหน่งหัวหน้าแผนกวิเคราะห์และวิจัยภายในกระทรวง ตั้งแต่ปี ค.ศ. 1998–2001 เขายังดำรงตำแหน่งในส่วนหนึ่งของความมั่นคงแห่งชาติ อีกทั้งยังดำรงตำแหน่งในฐานะหัวหน้าฝ่ายนโยบายการต่างประเทศในการดำรงตำแหน่งของประธานาธิบดี บอริส ไตรกอฟสกี ตั้งแต่ ค.ศ. 2001 กระทั่งประธานาธิบดีถึงแก่อสัญกรรมใน ค.ศ. 2004 หลังจากที่มีการเลือกตั้งประจำรัฐระหว่างปี ค.ศ. 2004–2005 นั้น เขายังดำรงตำแหน่งในส่วนหนึ่งของความมั่นคงแห่งชาติ อีกทั้งยังดำรงตำแหน่งในฐานะหัวหน้าฝ่ายนโยบายการต่างประเทศในการดำรงตำแหน่งของประธานาธิบดีคนถัดมา บรังกอ เซอร์แวงกอฟสกี ระหว่าง ค.ศ. 2005 ถึง 2009
เมื่อวันที่ 4 มีนาคม ค.ศ. 2014 เขาได้ลงเป็นแคนดิเดตตัวหลัก โดยเป็นตัวแทนของพรรคสหภาพสังคมประชาธิปไตย ในการเลือกตั้งประธานาธิบดี เดือนเมษายน ค.ศ. 2014
เขาได้กลับมาอีกครั้งในการเป็นแคนดิเดต ตัวแทนของพรรคสหภาพสังคมประชาธิปไตย และพรรคสหภาพประชาธิปไตยเพื่อการบูรณาการ สำหรับการเลือกตั้งใน ค.ศ. 2019
หม่อมเจ้าจงกลนี วัฒนวงศ์
หม่อมเจ้าจงกลนี วัฒนวงศ์ (10 เมษายน พ.ศ. 2452 — 1 มิถุนายน พ.ศ. 2508) เป็นพระธิดาใน นายพลตรีพระเจ้าบรมวงศ์เธอ กรมขุนมรุพงษ์ศิริพัฒน์ ประสูติแต่หม่อมเชื้อ
พระประวัติ
ในบรรดาพระโอรสธิดาของหม่อมเชี้อนี้ ทุกองค์ทรงเรียกมารดาไม่เหมือนกัน หม่อมเจ้าสุวัฒนวิสัย ทรงเรียกว่า “คุณเช้อ” หม่อมเจ้าเกรียงไกรมรุพล ทรงเรียกว่า “คุณหมา” ทำให้พระเจ้าบรมวงศ์เธอ กรมขุนมรุพงษ์ศิริพัฒน์ ทรงเรียกชื่อหม่อมเชื้อตามพระโอรส กระทั่งประสูติหม่อมเจ้าสุวคนธ์ประทุม ซึ่งพอตรัสได้ก็ทรงเรียกหม่อมมารดาว่า “คุณแอ้” พระบิดาก็ทรงเรียกตามจนติดพระโอษฐ์ แม้กระทั่งเมื่อกราบบังคมทูลพระบาทสมเด็จพระจุลจอมเกล้าเจ้าอยู่หัว ก็ทรงเรียกว่า “แอ้” เสมอ ภายหลังเมื่อพระบาทสมเด็จพระจุลจอมเกล้าเจ้าอยู่หัวมีพระราชดำรัสถึงหม่อมเชื้อก็ทรงเรียกว่า “แอ้” ด้วย ทั้งพระเจ้าบรมวงศ์เธอ กรมหลวงสรรพสาตรศุภกิจ และสมเด็จพระเจ้าบรมวงศ์เธอ กรมพระยาดำรงราชานุภาพ ก็ทรงเรียกอย่างคุ้นพระโอฐว่า “แอ้” เช่นกัน ส่วนหม่อมเจ้าจงกลนี ทรงเรียกหม่อมมารดาว่า “คุณแมะ”
พระโอรสและพระธิดา 4 องค์ ของหม่อมเชื้อนั้น 3 องค์แรกสิ้นชีพิตักษัยตั้งแต่ยังเยาว์วัย เหลือหม่อมเจ้าจงกลนีเพียงองค์เดียว ซึ่งเมื่อยังเยาว์วัยไม่ทรงแข็งแรงนัก มักประชวรแม้เล็ก ๆ น้อย ๆ จึงต้องมีแพทย์ประจำอยู่ใกล้ชิดตลอดจนเจริญชันษา พลานามัยจึงปกติ
การศึกษาและการทรงงาน
ต่อมาในปี พ.ศ. 2482 หม่อมเชื้อถึงแก่อนิจกรรม หม่อมเจ้าจงกลนีต้องปกครององค์เองและทรงรักษาทรัพย์สมบัติตลอดมา ในระยะหลังทรงมีมานะศึกษาหาความรู้เพิ่มขึ้น เช่น ทรงเรียนภาษาอังกฤษและทรงอ่านหนังสือที่เกี่ยวกับความรู้ต่าง ๆ สนทัยความรู้ทางศาสนามาก โปรดการศึกษาตั้งแต่ยังเยาว์วัย ทรงเฉลียวฉลาดรอบคอบมีพระปฏิภาณดี จึงมีความรู้รอบองค์ ทรงประกอบกิจการงานด้วยองค์เอง ทรงเปิดร้าน “สุคนธาลัย” เมื่อปี พ.ศ. 2491 ข้างตำหนักถนนสุรวงศ์ ไม่โปรดอยู่เฉย ๆ ทรงทำน้ำอบไทย แป้งร่ำ แพรเพลาะห่มนอน เสื้อเด็กอ่อน และกางเกงแพร ขายหารายได้เป็นค่าใช้จ่ายในการศึกษาแก่พระญาติและเด็กที่อยู่ในพระอุปการะ
เมื่อเกิดสงครามอินโดจีน ในปี พ.ศ. 2484 ทรงสมัครเป็นสมาชิกอาสากาชาด ทรงเข้ารับการอบรมวิชาพยาบาล ทรงช่วยปฏิบัติงานแก่ทหารบาดเจ็บที่มาพักฟื้น ต่อมาทรงร่วมประดิษฐ์สิ่งของกับคุณหญิงถวิล ศรีเสนา และแนะนำสมาชิกอาสากาชาดใหม่ ๆ ให้ประดิษฐ์สิ่งที่เป็นเครื่องใช้สำหรับเด็กและใช้ในบ้านที่กองอาสากาชาดทุกสัปดาห์ เพื่อจำหน่ายและนำเงินมาบำรุงสภากาชาดไทย จนถึงปี พ.ศ. 2505 หม่อมเจ้าจงกลนีเริ่มประชวรจึงทรงยุติการทรงงาน ทรงเอื้อเฟื้อช่วยเหลือพระญาติทั้งสกุล ณ นคร และสกุลบุนนาค ใครเจ็บไข้ก็ทรงรับมารักษาที่วังเสมอ ส่วนน้องและหลานของหม่อมเชื้อ หม่อมเจ้าจงกลนีก็ทรงช่วยเหลือ และทรงขอให้นางพยาบาลมาอยู่ด้วยประจำ ภายหลังทรงสร้างวังขึ้นใหม่ที่ซอยสามมิตร ถนนสุขุมวิท
สิ้นชีพิตักษัย
หม่อมเจ้าจงกลนี วัฒนวงศ์ สิ้นชีพิตักษัย เมื่อเวลา 21.00 น.พี่ ของวันอังคาร ที่ 1 มิถุนายน พ.ศ. 2508 สิริชันษา 56 ปี เมื่อความทราบใต้ฝ่าละอองธุลีพระบาททั้งสองพระองค์ จึงได้ทรงพระกรุณาโปรดเกล้าฯ พระราชทานพระบรมราชานุเคราะห์ทุกอย่าง ได้เชิญศพไปสรงน้ำที่วังซอยสามมิตร ถนนสุขุมวิท พระราชทานโกศราชวงศ์เป็นเกียรติยศ พระราชทานไตรสดับปกรณ์ และสวดอภิธรรมตลอด 3 วัน
หม่อมเจ้าจงกลนีทรงทำพินัยกรรมยกทรัพย์สินส่วนใหญ่ให้แก่สภากาชาดไทยเป็นมูลค่ารวมทั้งสิ้นประมาณ 40 ล้านบาทเศษ โดยมีเงื่อนไขให้สภากาชาดไทยจ่ายเงินเลี้ยงชีพให้แก่ผู้อยู่ในพระอุปการะ บำรุงวัด และมูลนิธินักเรียนขาดแคลน และทรงขอให้สภากาชาดไทยเป็นผู้จัดการศพตามสมควรแก่เกียรติและฐานะ สภากาชาดไทยจึงเป็นผู้จัดการในงานศพโดยตลอด
จุมลา
จุมลา (Joomla!) เป็นระบบจัดการเนื้อหาเว็บแบบโอเพนซอร์ส ที่เขียนด้วยภาษาพีเอชพีและใช้ฐานข้อมูล MySQL
พีระ ตรีบุปผา
พีระเข้าสู่วงการเพลงโดยเริ่มแต่งเพลงเมื่อปี พ.ศ. 2492 ในระยะแรกมักจะยึดแม่แบบจากนักร้องสมยศ ทัศนพันธ์ มาใช้ในการแต่งเพลง จนขอฝากตัวเป็นศิษย์ของสมยศ นอกจากนี้ยังมีโอกาสร้องเพลงสลับภาพยนตร์ไทย และร้องเพลงออกอากาศตามสถานีวิทยุต่างๆ  อีกทั้งได้ตั้งวงดนตรี "พีระศิลป์" โดยทำการบรรเลงผ่านทางสถานีวิทยุกรมประชาสัมพันธ์ โดยใช้ผลงานการประพันธ์เพลงของตัวเองทั้งหมด
ครูพีระมีผลงานการแต่งเพลงกับ สมยศ ทัศนพันธ์ เช่น แม่นางนกขมิ้น เสียงครวญจากเหมันต์ น่านน้ำคืนเพ็ญ แก้วลืมคอน อย่ามาคิดถึงฉันเลย ผู้เสียสละ ซึ่งเพลง "ผู้เสียสละ" นี้เองที่ สายัณห์ สัญญา นำมาขับร้องบันทึกเสียงในเวลาต่อมา โดยครูพีระยังรับหน้าที่เรียบเรียงเสียงประสาน จนได้รับรางวัลเสาอากาศทองคำพระราชทาน ประเภทเรียบเรียงเสียงประสานเพลงลูกทุ่งยอดเยี่ยม ประจำปี พ.ศ. 2521 และยังแต่งเพลงให้กับนักร้องอีกหลายท่าน อาทิ ทูล ทองใจ (กระท่อมวิปโยค) ไพรวัลย์ ลูกเพชร (วิวาห์สะอื้น) เป็นต้น
ด้านการเรียบเรียงเสียงประสาน ครูพีระเริ่มหัดเรียนเขียนโน้ตจากการอ่านตำราของพระเจนดุริยางค์ จนกลายเป็นบันไดขั้นสำคัญที่ทำให้ก้าวเข้ามายึดอาชีพนี้ โดยมีผลงานเรียบเรียงเพลงไว้จำนวนมากมาย เช่นเพลง มนต์รักแม่กลอง, รักแล้งเดือนห้า ฯลฯ รวมถึงสร้างดนตรีประกอบภาพยนตร์ไทยเป็นจำนวนราว 150 เรื่องในยุคทองของหนังเพลงลูกทุ่ง (พ.ศ. 2509-2529) อาทิ "มนต์รักลูกทุ่ง", แว่วเสียงซึง, แม่ศรีไพร, แคนลำโขง, ชาติลำชี, สุรพลลูกพ่อ, เทพธิดาโรงแรม, 7 ประจัญบาน, ลูกสาวกำนัน, ทุ่งกุลาร้องไห้ ฯลฯ โดยมักใช้ความอลังการของเครื่องดนตรีหลากชนิดมาถ่ายทอดได้อย่างเหมาะสม
ครูพีระ ตรีบุปผา เสียชีวิตเมื่อวันที่ 27 เมษายน พ.ศ. 2545 เนื่องด้วยโรคเบาหวาน ความดันโลหิตต่ำ และเส้นเลือดตีบ สิริอายุได้ 69 ปี
เบ็นทซ์พาเท็นท์-โมทอร์วาเกิน
เบ็นทซ์พาเท็นท์-โมทอร์วาเกิน (Benz Patent-Motorwagen) สร้างใน ค.ศ. 1886 ได้รับการยอมรับอย่างกว้างขวางว่าเป็นรถยนต์คันแรก กล่าวคือ เป็นพาหนะซึ่งออกแบบมาให้ขับเคลื่อนโดยเครื่องยนต์สันดาปภายใน ราคาเดิมของพาหนะใน ค.ศ. 1885 อยู่ที่ 1,000 ดอลลาร์สหรัฐ
พาหนะดังกล่าวได้รับสิทธิบัตรของเยอรมนี หมายเลข 37435 ซึ่งคาร์ล เบ็นทซ์ ขอจดเมื่อวันที่ 29 มกราคม ค.ศ. 1886 เบนซ์เปิดตัวประดิษฐกรรมของเขาต่อสาธารณะเมื่อวันที่ 3 กรกฎาคม ค.ศ. 1886 บนถนนริงชตราเซอในมันไฮม์ ประเทศเยอรมนี
ซูเปอร์มาริโอบราเธอส์
ซูเปอร์มาริโอบราเธอส์ (Super Mario Bros.) เป็นวิดีโอเกมแพลตฟอร์มที่พัฒนาโดยนินเทนโด อีเอดี (Nintendo Entertainment Analysis & Development) และจัดจำหน่ายโดยนินเทนโด เป็นภาคต่อไม่แท้ (pseudo-sequel) ของเกม มาริโอบราเธอส์ (ค.ศ. 1983) ออกจำหน่ายครั้งแรกในญี่ปุ่นบนเครื่องแฟมิลีคอมพิวเตอร์วันที่ 13 กันยายน ค.ศ. 1985 และแฟมิคอมในอเมริกาเหนือในปี ค.ศ. 1985 ยุโรปในวันที่ 15 พฤษภาคม ค.ศ. 1987 และออสเตรเลียในปี ค.ศ. 1987 เป็นเกมแรกของเกมชุดซูเปอร์มาริโอ ในเกมซูเปอร์มาริโอบราเธอส์ ผู้เล่นจะได้ควบคุมมาริโอ และในโหมดเล่นสองคน ผู้เล่นคนที่สองจะได้ควบคุมน้องชายของมาริโอชื่อ ลุยจิ ขณะที่เขาเดินทางฝ่าอาณาจักรเห็ดเพื่อช่วยเหลือเจ้าหญิงพีชจากตัวร้ายชื่อบาวเซอร์ หรือ ราชาคุปปะ
ใน ค.ศ. 2005 ผลสำรวจไอจีเอ็นตั้งชื่อให้เกม "บุกเบิก" และ "มีอิทธิพลสูง" นี้เป็น "เกมที่ดีที่สุดตลอดกาล" โดยมองว่าเป็นเกมที่ฟื้นฟูยุคตกต่ำของตลาดวิดีโอเกมอเมริกันในยุค 1980 เกมมีอิทธิพลอย่างมาก ทำให้เกมประเภทจอเลื่อนไปด้านข้าง (side-scrolling) ได้รับความนิยมมากขึ้นไปอีก เกมขายดีอย่างมหาศาล และเป็นเกมที่ขายดีที่สุดเป็นเวลาประมาณ 3 ทศวรรษ จนกระทั่งโดนเกมวีสปอร์ตโค่นไป ความสำเร็จของเกมซูเปอร์มาริโอบราเธอส์ทำให้เกมได้ลงเครื่องเล่นหลักของนินเทนโดเกือบทุกเครื่อง นินเทนโดปล่อยเครื่องเล่นวี และนินเทนโด ดีเอสไอ ขนาด XL เวอร์ชันพิเศษสีแดง ลายมาริโอ เป็นเวอร์ชันจำกัดจำนวนในปลายปี ค.ศ. 2010 เนื่องในโอกาสครบรอบ 25 ปีของการจำหน่ายเกม
การเล่น
ในด่าน (World) ของเกมมีเหรียญกระจัดกระจายทั่วไปเพื่อให้มาริโอเก็บได้ และมีก้อนอิฐชนิดพิเศษที่มีเครื่องหมายปรัศนีย์ (?) ซึ่งมาริโอต้องเอาศีรษะชนจากด้านล่าง และจะพบกับเหรียญหรือสิ่งของพิเศษที่ซ่อนอยู่ภายใน ก้อนอิฐ "ลับ" หรือล่องหนอื่น ๆ อาจมีเหรียญมากกว่าปกติ หรือมีสิ่งของหายาก ถ้าผู้เล่นเก็บเห็ดสีแดงและเหลืองได้ มาริโอจะตัวใหญ่ขึ้นสองเท่า และสามารถเดินชนศัตรูหรืออุปสรรคได้เพิ่มหนึ่งครั้ง และสามารถเอาศีรษาชนก้อนอิฐจนแตกได้ ผู้เล่นจะมีชีวิตจำนวนหนึ่ง และสามารถได้ชีวิตเพิ่มจากการเก็บเห็ดเพิ่มชีวิตสีเขียวและส้ม (1-UP) เก็บเหรียญครบ 100 เหรียญ ใช้กระดองเต่าฆ่าศัตรูหลายตัวในคร้้งเดียว หรือเหยียบศัตรูต่อเนื่องกันหลายตัวโดยไม่แตะพื้น ผู้เล่นจะเสียหนึ่งชีวิตเมื่อมาริโอเดินชนศัตรูหรือสิ่งกีดขวางเมื่อยังตัวเล็ก ตกหลุม หรือเวลาหมด เกมจะจบลงเมื่อชีวิตหมดลง
การโจมตีของมาริโอคือการกระโดดเหยียบศัตรู แม้ว่าศัตรูหลายตัวอาจมีการตอบสนองที่แตกต่างกัน ตัวอย่างเช่น เห็ดคุริโบหรือกุมบา (Goomba) จะตัวแบนและตาย  ขณะที่เต่าโนโนโนโกะ หรือคูปาทรูปา (Koopa Troopa) จะหดตัวเข้ากระดองชั่วคราวให้มาริโอใช้เป็นอาวุธได้  กระดองเหล่านี้จะสะท้อนกลับหากชนกับกำแพงและทำลายศัตรูตัวอื่น ๆ และสามารถชนตัวผู้เล่น ทำให้บาดเจ็บหรือตายได้  การโจมตีอีกท่าหนึ่ง สำหรับศัตรูที่อยู่เหนือศีรษะ ผู้เล่นสามารถฆ่าศัตรูโดยกระโดดและชนอิฐที่มีศัตรูเดินอยู่ข้างบนได้ อีกท่าหนึ่งคือดอกไม้เพลิง (Fire Flower) เมื่อเก็บได้ สิ่งของนี้จะเปลี่ยนสีชุดของมาริโอ และมาริโอจะสามารถยิงลูกไฟได้ หรือแค่เพิ่มขนาดตัวมาริโอหากมาริโอยังตัวเล็กอยู่ สิ่งของอีกชิ้นหนึ่งที่พบได้ยากคือสตาร์แมน (Starman) ซึ่งจะปรากฏเมื่อมาริโอชนกับวัตถุที่ซ่อนอยู่ได้ สิ่งของนี้จะทำให้มาริโอเป็นอมตะเป็นเวลาสั้น ๆ และสามารถฆ่าศัตรูทุกตัวเมื่อถูกเดินชนและฝ่าอุปสรรคอันตรายต่าง ๆ ได้
ชาวรีวกีว
ชาวรีวกีว (るーちゅーみんずく; โรมาจิ: Ruuchuu minzuku) หรือ ชาวโอกินาวะ (沖縄ん人, うちなーんちゅ; โรมาจิ: Uchinaanchu) เป็นชนพื้นเมืองที่อาศัยอยู่บนหมู่เกาะรีวกีว ซึ่งตั้งอยู่ระหว่างคีวชูกับไต้หวัน ซึ่งปัจจุบันคือที่ตั้งของจังหวัดโอกินาวะและคาโงชิมะของประเทศญี่ปุ่น ภาษาของพวกเขาจัดอยู่ในตระกูลภาษาย่อยรีวกีว หนึ่งในสองตระกูลภาษาย่อยของตระกูลภาษาญี่ปุ่น และถูกนับว่าเป็นสำเนียงหนึ่งของภาษาญี่ปุ่น
ชาวรีวกีวไม่ได้รับการยอมรับว่าเป็นชนกลุ่มน้อยในญี่ปุ่น เนื่องจากเจ้าหน้าที่จากทางการนับว่าชาวรีวกีวเป็นกลุ่มย่อยของชาวญี่ปุ่น ทำนองเดียวกับชาวยามาโตะและไอนุ กระนั้นถ้าหากว่าชาวรีวกีวเป็นชนกลุ่มน้อย ก็ถือเป็นชนกลุ่มน้อยที่ใหญ่ที่สุดของญี่ปุ่น เพียงแค่จังหวัดโอกินาวะก็มีชาวรีวกีวมากถึง 1.3 ล้านคนอาศัยอยู่ นอกจากนี้ยังมีชาวรีวกีวจำนวนไม่น้อยกว่า 600,000 คน อาศัยกระจายไปยังส่วนอื่น ทั้งภายในประเทศญี่ปุ่นเองและประเทศอื่น ๆ ทั่วโลก โดยมากจะอาศัยอยู่ในรัฐฮาวาย
ผลการศึกษาด้านพันธุกรรมและมานุษยวิทยาพบว่าชาวรีวกีวมีความสัมพันธ์กับชาวไอนุเป็นพิเศษ และมีบรรพบุรุษร่วมกันช่วงยุคก่อนประวัติศาสตร์ของญี่ปุ่นหรือยุคโจมง (10,000–1,000 ปีก่อนคริสต์ศักราช) ซึ่งอพยพมาจากเอเชียตะวันออกเฉียงใต้ ก่อนจะผสมข้ามเผ่าพันธุ์กับชาวยามาโตะในยุคยาโยอิ (1,000 ปีก่อนคริสต์ศักราช – ค.ศ. 300) ซึ่งอพยพมาจากเอเชียตะวันออก (โดยเฉพาะจากจีนและคาบสมุทรเกาหลี)   ชาวรีวกีวมีวัฒนธรรมเป็นของตนเอง เช่น ความเชื่อ ศาสนา หรือแม้แต่อาหาร โดยมีการเพาะปลูกข้าวเพื่อบริโภคครั้งแรกราวศตวรรษที่ 12 ประชากรอาศัยอยู่ตามหมู่เกาะอย่างโดดเดี่ยวเป็นเวลาหลายศตวรรษ ราวศตวรรษที่ 14 ได้มีการรวมสามอาณาจักรเป็นรัฐเดียวคืออาณาจักรรีวกีว (ค.ศ. 1429–1879) ซึ่งโดดเด่นด้านการค้าทางทะเลและมีสถานะเป็นรัฐบรรณาการของจีนยุคราชวงศ์หมิงเป็นต้นมา กระทั่ง ค.ศ. 1609 อาณาจักรรีวกีวถูกแคว้นซัตสึมะรุกราน แต่ยังมีอิสระในฐานะรัฐประเทศราช
ทองเดือนห้า
ทองเดือนห้า เป็นไม้ยืนต้น เมื่อออกดอกจะผลัดใบ เปลือกลำต้นหนา มีหนามสั้น ดอกสีแดงสด ออกเป็นช่อที่ปลายกิ่ง ผลเป็นฝักทรงกระบอก
พระราชวัชรโพธิคุณ (โพธิ์ จนฺทสโร)
พระราชวัชรโพธิคุณ,วิ.(โพธิ์ จนฺทสโร) เจ้าอาวาสวัดธารน้ำไหล สวนโมกขพลาราม​ ตำบลเลม็ด อำเภอไชยา​ จังหวัดสุราษฎร์ธานี​
เนินเขา 262
เนินเขา 262 หรือ สันเขา เมาท์ โอเมล (ระดับความสูง 262 เมตร (860 ฟุต)) เป็นพื้นที่สูงเหนือหมู่บ้าน Coudehard ในนอร์ม็องดี นั่นคือที่ตั้งของการสู้รบที่นองเลือกในช่วงสุดท้ายของยุทธการที่ฟาเลส์ในการทัพนอร์ม็องดีในช่วงสงครามโลกครั้งที่สอง ในปลายฤดูร้อน ค.ศ. 1944 กลุ่มขนาดใหญ่ของกองทัพเยอรมันสองกลุ่มได้ถูกโอบล้อมโดยฝ่ายสัมพันธมิตรใกล้กับเมืองฟาเลส์ สันเขา เมาท์ โอเมล ด้วยมุมมองบัญชาการของพื้นที่ เส้นทางของภูเขาลูกนี้คือเส้นทางหนีเพียงทางเดียวที่ยังเปิดโอกาสให้กับเยอรมันอยู่ กองกำลังโปแลนด์ได้เข้ายึดภูเขาทางตอนเหนือของสันเขา เมื่อวันที่ 19 สิงหาคมและยึดครองไว้ได้จนถึงช่วงเที่ยงของวันที่ 21 สิงหาคม แม้ว่าจะมีความพยายามอย่างแน่วแน่โดยหน่วยทหารเยอรมันในการเข้ายึดครองตำแหน่ง ซึ่งมีส่วนอย่างมากต่อชัยชนะของฝ่ายสัมพันธมิตร
พระราชวัชรโพธิคุณ (โพธิ์ จนฺทสโร)
ประวัติ
พระราชวัชรโพธิคุณ,วิ. มีนามเดิมว่า โพธิ์ ขวัญละไม เกิดเมื่อวันที่ ๒๐ ธันวาคม พ.ศ. ๒๔๗๕ ที่บ้านละไม ตำบลมะเร็ต อำเภอเกาะสมุย จังหวัดสุราษฎร์ธานี เป็นบุตรคนโตในจำนวนพี่น้อง ๙ คน ของ นายสิน ขวัญละไม – นางดำ สมวงศ์ จบการศึกษาชั้นประถมศึกษาปีที่ ๔ จากโรงเรียนวัดละไม
เนินเขา 262
ด้วยความสำเร็จของปฏิบัติการคอบราซึ่งทำให้ฝ่ายสัมพันธมิตรมีโอกาสในการริดรอนและทำลายกองทัพเยอรมันส่วนใหญ่ทางด้านตะวันตกของแม่น้ำแซน กองทัพบริติซ และแคนาดาได้รวมตัวกันในพื้นที่บริเวณรอบๆ เมืองฟาเลส์ ในการดักจับกองทัพเยอรมันที่ 7 และส่วนหนึ่งของกองทัพยานเกราะที่ 5 ในสิ่งที่เรียกว่า ฟาเลส์พ็อกเก็ต เมื่อวันที่ 20 สิงหาคม จอมพลไรช์ วัลเทอร์ โมเดิล ได้ออกคำสั่งให้ถอนกำลัง แต่ในช่วงเวลานี้ ฝ่ายสัมพันธมิตรได้ทำการปิดกั้นเส้นทางที่เขาจะผ่านไปเป็นที่เรียบร้อยแล้ว ในช่วงคืนของวันที่ 19 สิงหาคม สองกลุ่มรบของกองพลยานเกราะที่ 1 (พลตรี Stanisław Maczek) ได้ตั้งตัวอยู่ที่ปากทางของวงล้อมฟาเลส์จากบนและรอบๆ เหนือสุดของยอดเขาสองลูกของสันเขา เมาท์ โอเมล
พระราชวัชรโพธิคุณ (โพธิ์ จนฺทสโร)
ประวัติ
อุปสมบทเมื่อวันที่ ๑๑ พฤษภาคม พ.ศ. ๒๔๙๖ ณ พัทธสีมาวัดละไม โดยมี พระครูทีปาจารคุณารักษ์ (มี อินฺทสุวณฺโณ) เจ้าคณะอำเภอเกาะสมุย เจ้าอาวาสวัดสำเร็จ เป็นพระอุปัชฌาย์, พระครูประยุตธรรมโสภิต (ทองไหล สิริวฑฺฒโณ) เจ้าคณะตำบลหน้าเมือง เจ้าอาวาสวัดละไม เป็นพระกรรมวาจาจารย์, พระครูพิทักษ์ทีปาจารย์ (นาค มุนินาโค) ผู้ช่วยเจ้าอาวาสวัดสำเร็จ เป็นพระอนุสาวนาจารย์
เมื่ออุปสมบทแล้วได้จำพรรษาแรกที่วัดละไม กับ พระครูประยุตธรรมโสภิต ต่อมาได้ไปศึกษาวิปัสสนากัมมัฏฐาน กับ พระครูสมถกิตติคุณ (แดง ปิยสีโล) วัดบุณฑริการาม ๑ พรรษา และ หลวงพ่อแดง ติสฺโส วัดแหลมสอ อีก ๙ พรรษา และมีโอกาสตามหลวงพ่อแดง วัดแหลมสอ ไปสวนโมกข์ครั้งแรก ปี ๒๔๙๘ แต่ไม่พบท่านอาจารย์พุทธทาส ต่อมาไปอีกหลายครั้ง พักสวนโมกข์ครั้งละเดือน สองเดือนบ้าง มาอยู่ที่สวนโมกข์ แล้วก็เกาะสมุย ท่านอาจารย์พุทธทาสก็มอบหนังสือคราวละเล่ม ทุกคราว
เมื่อท่านอาจารย์พุทธทาสกำลังสร้างโรงมหรสพทางวิญญาณ ปี ๒๕๐๖ ได้มีจดหมายย่อๆ ว่า “คุณโพธิ์...มาช่วยทำงานเสียสละเพื่อส่วนรวมกันบ้าง ที่สวนโมกข์” จึงตัดสินใจไปอยู่ช่วยงานเผยแผ่พุทธศาสนาที่สวนโมกขพลาราม ตั้งแต่บัดนั้นตราบจนปัจจุบัน และได้รับความไว้วางใจให้เป็นผู้ดูแลวัดธารน้ำไหล เป็นเจ้าอาวาสรูปแรก เมื่อคราวท่านอาจารย์พุทธทาสมีอายุครบ ๘๐ ปี อันเป็นแบบอย่างให้พระภาวนาโพธิคุณ ดำเนินรอยตามด้วยการลาออกจากเจ้าอาวาสเมื่อ ธันวาคม ๒๕๕๕ จนมีเหตุปัจจัยให้กลับมาเป็นเจ้าอาวาสอีกครั้งในปี ๒๕๖๑
พระราชวัชรโพธิคุณ,วิ. มีความตั้งใจตอบแทนบุญคุณแผ่นดินเกิด เมื่อเห็นความเจริญจากการพัฒนาด้านการท่องเที่ยวที่อาจส่งผลต่อเอกลักษณ์และวัฒนธรรมอันดีงามที่มาแต่เดิม แม้จบการศึกษา ป. ๔ แต่เรียนรู้ฝึกฝนด้วยตนเองจนสามารถบรรยาย/สอนเป็นภาษาอังกฤษได้ จึงหาทางชักชวนชาวต่างชาติให้มาปฏิบัติธรรม มาสนใจพุทธศาสนา ด้วยการจัดอบรมฝรั่งที่วัดแหลมสอ ต่อมาได้รับการสนับสนุนจากท่านอาจารย์พุทธทาสให้สร้าง “สวนโมกข์นานาชาติ” เมื่อปี ๒๕๓๐ เพื่อเป็นที่ปฏิบัติธรรมสำหรับชนทุกชาติ และได้กลับมาสานงานต่อที่แผ่นดินเกิด ด้วยการก่อตั้ง “ทีปภาวันธรรมสถาน” เปิดการอบรมครั้งแรกเมื่อปี ๒๕๔๘
ปัจจุบัน พระราชวัชรโพธิคุณ,วิ. ยังนำสมาธิภาวนาที่ สวนโมกขพลาราม, ธรรมนาศรมนานาชาติ และ ทีปภาวันธรรมสถาน เกาะสมุย เป็นประจำทุกเดือน
ประเทศเยเมนในโอลิมปิกเยาวชนฤดูร้อน 2018
ประเทศเยเมน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเยเมนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศเยเมนไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
เซอี
เซอี (se'i, sei) เป็นเบคอนแบบพื้นบ้านของกูปังในเกาะติมอร์ จังหวัดนูซาเติงการาตะวันออก กระบวนการปรุงจะใส่นม เกลือ และเครื่องเทศทำให้มีรสชาติพิเศษต่างจากเบคอนโดยทั่วไป อาหารจานนี้พบได้ในภัตตาคารและร้านค้าบนเกาะติมอร์ ทำได้ทั้งจากหมูหรือเนื้อ โดยจะรับประทานกับซัมบัล คำว่าเซอีนั้นมาจากภาษาท้องถิ่นในติมอร์ หมายถึงเนื้อสัตว์รมควัน
ประวัติ
อาหารจานนี้เป็นอาหารท้องถิ่นที่สืบทอดมาในจังหวัดนูซาเติงการาตะวันออก แต่เดิมทำมาจากเนื้อกวางติมอร์ (Cervus timorensis) แต่ปัจจุบันกวางติมอร์หายากและใกล้สูญพันธุ์ จึงนิยมทำเซอีจากเนื้อหมูและเนื้อวัวแทน
ไชนาทาวน์ (กรุงเทพมหานคร)
เดิมบริเวณนี้เป็นกำแพงพระบรมมหาราชวังรอบนอก ซึ่งอยู่เลยอาณาเขตเกาะรัตนโกสินทร์ และกลายเป็นศูนย์กลางการค้าของกรุงเทพมหานครในช่วงปลาย พ.ศ. 2344 ถึงต้น พ.ศ. 2443 ตั้งแต่นั้นมา ไชนาทาวน์จึงมีความโดดเด่นขึ้นมา ทำหน้าที่เป็นศูนย์กลางของวัฒนธรรมจีนโดยมีร้านค้าจำนวนมากที่ขายสินค้าแบบดั้งเดิม
ปัจจุบันไชนาทาวน์ในกรุงเทพมหานครและย่านต่าง ๆ ใกล้เคียง คือ ตลาดน้อย, คลองถม และเวิ้งนาครเกษม ตั้งอยู่ในพื้นที่เขตสัมพันธวงศ์ ตลอดความยาวของถนนเจริญกรุง
ในอนาคตอันใกล้ ความเจริญในแบบสมัยใหม่ได้เข้ามาสู่ไชนาทาวน์ของกรุงเทพมหานคร เนื่องจากมีการเปิดใช้รถไฟฟ้ามหานคร สายเฉลิมรัชมงคล ซึ่งมีสถานีวัดมังกรอยู่บริเวณไชนาทาวน์ เป็นที่น่ากังวลเกี่ยวกับชุมชนเก่าแก่ที่จะได้รับผลกระทบหลังจากความเจริญเหล่านี้เข้ามาแทนที่
รถไฟความเร็วสูง
รถไฟความเร็วสูง หรือ ระบบรางความเร็วสูง (High-Speed Rail (HSR)) เป็นระบบการขนส่งทางรางที่วิ่งด้วยความเร็วสูงกว่าระบบขนส่งทางรางทั่วไปอย่างมาก โดยการใช้ระบบล้อเลื่อน (rolling stock) พิเศษรวมกับระบบรางที่ออกแบบมาให้ใช้โดยเฉพาะ ส่วนใหญ่วิ่งบนรางที่มีขนาด 1.435 เมตร (สแตนดาร์ดยูโรเปี้ยนเกจ (standard European gauge)).
รถไฟความเร็วสูงส่วนใหญ่ถูกออกแบบสำหรับเป็นรถโดยสาร โดยรถไฟบางที่ได้มีการออกแบบสำหรับให้บริการขนส่งสินค้า เช่น TGV La Poste ของประเทศฝรั่งเศส
คำนิยาม
คำจำกัดความของรถไฟความเร็วสูง ได้มีนิยามไว้หลายอย่าง อาทิเช่น
ความเร็วในการเดินรถไฟ
'''รถไฟที่ใช้ความเร็วสูง (High Speed) ความเร็วที่ใช้อยู่ในช่วง 250 กม./ชั่วโมง ถึง 400 กม./ชั่วโมง แม้ว่ายังไม่มีเกณฑ์กำหนดที่ชัดเจนถึงการจำแนกรถไฟความเร็วสูงออกจากรถไฟทั่วไป แต่ The Worldwide Railway Organisation (UIC) ได้ระบุว่ารถไฟความเร็วสูง(High Speed Rail-HSR) จะเป็นชื่อที่ใช้เรียกรถไฟที่มีความเร็วในการเดินรถไม่น้อยกว่า 250 กม./ชั่วโมงสำหรับเส้นทางที่ก่อสร้างใหม่ หรือไม่น้อยกว่า 200 กม./ชม. สำหรับเส้นทางที่ปรับปรุง (upgrade) จากเส้นทางเดิม  รถไฟความเร็วสูงสามารถขับเคลื่อนด้วยพลังงานไฟฟ้าผ่านสายไฟเหนือตัวตู้รถไฟ หรืออื่นๆ เช่น ครื่องยนต์ดีเซลในการขับเคลื่อนได้เช่นกัน ลักษณะที่เด่นชัดของรถไฟความเร็วสูง คือตัวรางที่มีการเชื่อมต่อแบบไร้รอยต่อทำให้ลดแรงสั่นสะเทือนในตัวรางรวมทั้งลดค่าความแตกต่างของระดับในช่วงขบวนรถไฟ เพื่อให้รถไฟเคลื่อนที่ไปด้วยความเร็วที่สูงกว่า  250 กม./ชั่วโมง